Yufapük zonik

Yufapük zonik ü mekavapük zonik binon pük mekavik pedatiköl ad fasilükön kosädi bevü spikans pükas röletik u belödans topäda semik. Zonapüks dütons lü famül yufapükas bevünetik, too, distü valemapüks äs Volapük e sperant) no pajonidöns pro vol lölik, ab leteiko pro ziläd pestöböl. Dubo zonapüks binons ai natimik: vodastok, fomirs gramatik e süntag onsik pestabons lölöfiko su natapüks in topäd patädik paspiköls. Kösömo desin pükas at no binon lärnov balug, ab täläktöf klienälik spikanes pükas at.

Sams sevädikün zonapükas binons püks pedatiköl pro spikans pükas slavik (a.s. bevüslav), pükas germik (a.s. el ,Folkspraak’) e pükas romenik (a.s. el ,Lingua Franca Nova’), ab dabinons i püks pestaböl su pükafamüls votik, a.s. el ,Budinos’ (pro spikans pükas Luralänik) ed el ,Afrihili’ (pro Frikopans).

Klad:Pükav